b"\n_START_ARTICLE_\nEwan McGregor\n_START_PARAGRAPH_\nEwan McGregor (g. 1971 m. kovo 31 d.) \xe2\x80\x93 \xc5\xa1kot\xc5\xb3 aktorius, sulauk\xc4\x99s didelio pasisekimo tiek meniniuose, tiek nepriklausomuose filmuose._NEWLINE_Ewan\xe2\x80\x99as MacGregor\xe2\x80\x99as vaidino tokiuose filmuose, kaip Traukini\xc5\xb3 \xc5\xbeym\xc4\x97jimas (1996), \xc5\xbdvaig\xc5\xbed\xc5\xbei\xc5\xb3 Karai Epizodas I: Pavojaus \xc5\xa0e\xc5\xa1\xc4\x97lis (1999), Mulen Ru\xc5\xbeas (2001), Mano gyvenimo \xc5\xbeuvis (2003).\n_START_SECTION_\nAnkstyvoji karjera\n_START_PARAGRAPH_\nEwan\xe2\x80\x99as McGregor\xe2\x80\x99as lank\xc4\x97 Kirklando koled\xc5\xbe\xc4\x85, kur studijavo dram\xc4\x85. Pirmoji pagrindin\xc4\x97 rol\xc4\x97 jam teko Danny Boyle'o filme Shallow Grave, o l\xc5\xab\xc5\xbeis jo aktoriaus karjeroje \xc4\xafvyko, kai 1996 m. jis gavo narkomano Mark\xe2\x80\x99o Renton\xe2\x80\x99o vaidmen\xc4\xaf Irvine Welsh'o filme Traukini\xc5\xb3 \xc5\xbeym\xc4\x97jimas.\n_START_SECTION_\nKelyje\n_START_PARAGRAPH_\nB\xc5\xabdamas entuziastingu motociklininku nuo jaunyst\xc4\x97s, Ewan\xe2\x80\x99as 2004 m. prad\xc4\x97jo ilg\xc4\x85 kelion\xc4\x99 motociklu su draugu Charley Boorman'u ir operatoriumi Claudio Von Planta. Nuo baland\xc5\xbeio iki liepos pabaigos jie nukeliavo nuo Londono iki Niujorko per Centrin\xc4\x99 Europ\xc4\x85, Ukrain\xc4\x85, Rusij\xc4\x85, Kazachstan\xc4\x85, Mongolij\xc4\x85, Sibir\xc4\x85 su BMW R1150GS  motociklais, \xc4\xafveikdami 30 395 km. \xc5\xa0i kelion\xc4\x97 buvo TV serij\xc5\xb3 ir perkamiausios knygos, pavadint\xc5\xb3 Long Way Round, pagrindas. Kelion\xc4\x97s metu Long Way Round komanda padarydavo pertrauk\xc4\x97les, kad pamatyt\xc5\xb3 kaip dirba UNICEF Ukrainoje, Kazachstane ir Mongolijoije._NEWLINE_2007 m. Ewan\xe2\x80\x99as planuoja kit\xc4\x85 ilgos distancijos kelion\xc4\x99 motociklu i\xc5\xa1 John O\xe2\x80\x99Groats \xc5\xa1iaurin\xc4\x97je \xc5\xa0kotijoje \xc4\xaf Keiptaun\xc4\x85, Piet\xc5\xb3 Afrikos Respublikoje bei tikisi kelion\xc4\x97s metu taip pat aplankyti UNICEF projektus. 2004 m. Ewan\xe2\x80\x99as tapo Jungtini\xc5\xb3 Taut\xc5\xb3 ambasadoriumi ir jau aplank\xc4\x97 kelis UNICEF projektus, \xc4\xafskaitant ir projekt\xc4\x85 pad\xc4\x97ti vaikams ir \xc5\xa1eimoms sergan\xc4\x8dioms AIDS Afrikoje.\n_START_SECTION_\n\xc5\xa0eimyninis gyvenimas\n_START_PARAGRAPH_\n1995 m. liepos 22 d. Pranc\xc5\xabzijos kaimelyje Ewan\xe2\x80\x99as ved\xc4\x97 Eve Mavrakis, kuri\xc4\x85 jis sutiko filmuojant brit\xc5\xb3 televezijos serial\xc4\x85 Kavanagh QC. Jie turi dvi dukras Clara Mathilde (g. 1996) ir Esther Rose (g. 2001). 2006 m. baland\xc4\xaf Ewan\xe2\x80\x99as su \xc5\xbemona \xc4\xafsivaikino 4 met\xc5\xb3 mergait\xc4\x99 i\xc5\xa1 Mongolijos. Jis kruop\xc5\xa1\xc4\x8diai saugo savo dukr\xc5\xb3 privatum\xc4\x85 ir neleid\xc5\xbeia joms b\xc5\xabti filmuojamoms ar fotografuojamoms. Ewan\xe2\x80\x99as \xc4\x97m\xc4\x97si legali\xc5\xb3 veiksm\xc5\xb3 prie\xc5\xa1 paparacus, kad i\xc5\xa1pildyt\xc5\xb3 savo norus."